Številka: 322-4/2021/1 (1651-02)

NOE MNZ

Inšpektorat IRSNZ

NOE GPU in PU

Datum: 17. 5. 2021

Zadeva: Razpis za letovanje v počitniških objektih MNZ RS v času poletne sezone 2021 in izven sezone v mesecu septembru 2021

V skladu s 10. členom Pravilnika o počitniški dejavnosti MNZ, št. 007-110/2010/10 z dne 7. 4. 2010 in št. 007-78/2017/14 z dne 8. 5. 2017, objavljamo razpis za letovanje v počitniških objektih MNZ RS **v času poletne sezone 2021 in izven sezone v mesecu septembru 2021.**

1. **POGOJI IN POSTOPEK PRIJAVE**

Na razpis za letovanje v času poletne sezone in meseca septembra se lahko prijavijo vsi uslužbenci MNZ RS, Policije in Inšpektorata za notranje zadeve.

Prosilec se prijavi na razpis tako, da izpolni Prijavnico za letovanje in izjavo, ki je priloga k temu razpisu.

Točno izpolnjene prijavnice je potrebno poslati **najkasneje do 25. 5. 2021** na naslov Ministrstvo za notranje zadeve, Direktorat za logistiko in nabavo, Sektor za nastanitev in prehrano, Oddelek za nastanitev, Štefanova ulica 2, 1501 Ljubljana, po elektronski pošti pocitniska.mnz@gov.si, ali po fax-u št. 01/514 72 01.

Prijavnice za letovanje so na voljo tudi v recepcijski službi DLN SNP – Oddelku za nastanitev, Rocenska 56, 1211 Ljubljana Šmartno oziroma na spletni strani portala GOV.SI <https://www.gov.si/zbirke/storitve/prijava/>.

**Prijavnice morajo biti izpolnjene točno in čitljivo z vsemi zahtevanimi podatki! Na prijavnici je potrebno poleg imena in priimka, zaradi spremembe področne zakonodaje, navesti vrsto in številko osebnega dokumenta za vse, ki so polnoletni in bodo letovali!**

**Informacije glede kapacitet so možne po telefonu v poslovnem času od ponedeljka do petka, od 8.00 do 12.00 ure. Prijav po telefonu ne sprejemamo!**

Obvestila o odobrenem ali zavrnjenem letovanju bodo prosilci prejeli po **1. 6. 2021.**

**Pri obvestilu bo prosilec, kateremu bo dodeljena počitniška enota oz. mu bo odobreno letovanje, prejel v podpis še izjavo, da letuje (on in ostali letovalci, ki bodo letovali z njim) na lastno odgovornost. S podpisom izjave bo hkrati jamčil tudi za resničnost podatkov.**

1. **RAZPOLOŽLJIVE POČITNIŠKE ZMOGLJIVOSTI**

Počitniške zmogljivosti, ki so na razpolago v času poletne sezone 2021 in izven sezone v mesecu septembru, se nahajajo v naslednjih krajih oziroma naslovih:

- počitniški dom »Na Skalci«, Ribčev laz 59, Bohinj;

- počitniška enota – garsonjera za 3+2 osebe, Čičare 13, Kranjska Gora;

- počitniški dom v Logu pod Mangartom 47a, Log;

- počitniška hišica v Termah Čatež, Čatež ob Savi;

- počitniška enota – enosobno stanovanje za 4+2 osebe, Vinica 41a, Vinica;

- počitniški dom Debeli rtič, Jadranska cesta 79 in 81, Ankaran – bungalov za 3 + 2 osebi.

1. **NAČIN PLAČILA**

Prosilcem, katerim bo dodeljeno letovanje in se bodo odločili za obročno odplačevanje, zapade prvi obrok v plačilo v mesecu juliju 2021.

Možno je plačilo na največ 3 (tri) obroke za letovanje od 3 do 6 nočitev. Za letovanje, ki traja najmanj 7 prenočitev se obročno plačilo izvede tako, da se obračun deli na največ 5 (pet) obrokov.

Prosilcem, katerim bo dodeljeno letovaje in se bodo odločili za gotovinsko plačilo se le-to izvede na naslednji način:

»Gotovinsko plačilo se izvede z nakazilom 50 % (odstotne) akontacije celotnega zneska na MNZ v 8 dneh po prejemu obvestila o dodelitvi termina in kraja letovanja, razlika do polne cene stroškov letovanja pa se nakaže 15 dni pred pričetkom letovanja. Na podlagi dokazil o plačilu bo uporabniku oz. prosilcu izstavljena napotnica za letovanje, s katero bo lahko gost dvignil ključe za objekt, v katerem bo letoval.«

1. **TERMINI ZA PRIJAVO NA LETOVANJE – POLETNA SEZONA (od 25. 6. 2021 do 29. 8. 2021) in izven sezone za mesec september 2021**
2. **TERMINI - Bohinj, Kranjska Gora, Log pod Mangartom, Terme Čatež in Vinica:**

| **od** | **do** |
| --- | --- |
| **29.6.2021** | **04.7.2021** |
| **06.7.2021** | **11.7.2021** |
| **13.7.2021** | **18.7.2021** |
| **20.7.2021** | **25.7.2021** |
| **27.7.2021** | **01.8.2021** |
| **03.8.2021** | **08.8.2021** |
| **10.8.2021** | **15.8.2021** |
| **17.8.2021** | **22.8.2021** |
| **24.8.2021** | **29.8.2021** |
| **31.8.2021** | **05.9.2021** |
| **07.9.2021** | **12.9.2021** |
| **14.9.2021** | **19.9.2021** |
| **21.9.2021** | **26.9.2021** |

**Krajših ali daljših terminov ne bomo sprejemali.**

1. **TERMINI – Debeli rtič:**

| **od** | **do** |
| --- | --- |
| **28.6.2021** | **05.7.2021** |
| **05.7.2021** | **12.7.2021** |
| **12.7.2021** | **19.7.2021** |
| **19.7.2021** | **26.7.2021** |
| **26.7.2021** | **02.8.2021** |
| **02.8.2021** | **09.8.2021** |
| **09.8.2021** | **16.8.2021** |
| **16.8.2021** | **23.8.2021** |
| **23.8.2021** | **30.8.2021** |
| **30.8.2021** | **06.9.2021** |
| **06.9.2021** | **13.9.2021** |
| **13.9.2021** | **20.9.2021** |
| **20.9.2021** | **27.9.2021** |

**Krajših ali daljših terminov ne bomo sprejemali.**

**Pridružujemo si pravico do odpovedi letovanja za navedene objekte oz. počitniške enote zaradi objektivnih razlogov in omejitev v vezi COVIDA-19.**

1. **NAČIN ODPOVEDI LETOVANJA**

Prosilec ima pravico do pisne odpovedi letovanja. Odpoved letovanja velja samo, če je strokovna služba pisno odpoved prejela pred začetkom letovanja.

Če prosilec da pisno odpoved, mora plačati stroške glede na datum uradnega prejema pisne odpovedi:

- do 30 dni pred začetkom letovanja 10%

- od 29 do 22 dni pred začetkom letovanja 20%

- od 21 do 15 dni pred začetkom letovanja 30%

- od 14 do 8 dni pred začetkom letovanja 50%

- od 7 do 1 dan pred začetkom letovanja 80%

- na dan začetka letovanja 100%.

Če prosilec odpove letovanje zaradi izrednih okoliščin (npr. smrt, bolezen delavca ali ožjega družinskega člana, izjemna zadržanost prijavljenih letoviščarjev, nesreča, drugi opravičljivi razlogi), ki so nastopile najpozneje na dan pred začetkom letovanja ali na dan začetka letovanja, mora o nastanku izrednih okoliščin v 24 urah po njihovem nastanku obvestiti strokovno službo. V nadaljnjih 15 dneh mora predložiti ustrezne listine, ki dokazujejo obstoj izrednih okoliščin (izpisek iz matične knjige umrlih, bolniški list, zdravniško potrdilo, potrdilo predstojnika itd.). V teh primerih se cena letovanja ne zaračuna, že plačani zneski pa se na pisno zahtevo prosilca vrnejo.

Če uporabnik zaradi izrednih okoliščin, navedenih v prejšnjem odstavku, prekine letovanje, mora poravnati sorazmerni del cene glede na dejansko uporabo storitev letovanja.

Če uporabnik ne nastopi letovanja, pri tem pa ne da pisne odpovedi iz 25. člena Pravilnika o počitniški dejavnosti, ali letovanje prekine, vse zaradi razlogov, ki niso navedeni v 27. členu Pravilnika o počitniški dejavnosti, mora plačati celotno ceno letovanja.

**Letovalcu se v primeru, da bi bila razglašena prepoved opravljanja nastanitvene dejavnosti, v celoti povrnejo stroški letovanja, ne glede na čas odpovedi.**

1. **OSTALE INFORMACIJE**

Stroški letovanja bodo zaračunani v skladu s Cenikom storitev in blaga lastne dejavnosti MNZ, št. 410-107/2017/13 z dne 15. 6. 2017 in št. 410-38/2018/31 z dne 11. 2. 2019.

Letovanje poteka v skladu s Pravilnikom o počitniški dejavnosti Ministrstva za notranje zadeve št. 007-110/2010/10 z dne 7. 4. 2010 in št. 007-78/2017/14 z dne 8. 5. 2017, Posebnimi pravili uporabe objektov počitniške dejavnosti Ministrstva za notranje zadeve ter Navodili uporabnikom za letovanje v posameznih počitniških enotah MNZ, Policije.

Podrobne informacije o času prevzema in izpraznitve počitniške enote ter navodila za počitnikovanje v posamezni enoti bodo poslane posamezniku oz. letovalcu skupaj z napotnico pred odhodom na letovanje. Navodila uporabnikom za letovanje so dostopna tudi preko naslednje spletne povezave: <https://www.gov.si/zbirke/storitve/prijava/>.

Letujejo lahko le osebe, navedene na napotnici. Sprememba je možna le po predhodnem dogovoru z recepcijo.

**V počitniških enotah domače živali niso dovoljene, prav tako je prepovedano kajenje.**

Vse ostale informacije lahko dobite na spletni strani Portal GOV.SI, Državni organi, Ministrstvo za notranje zadeve, Počitniška dejavnost ali v recepciji Sektorja za nastanitev in prehrano, Oddelek za nastanitev, Rocenska 56, 1211 Ljubljana Šmartno, tel. 01/514 71 79 (interna št. 87 179), in sicer od ponedeljka do petka (delovni dan) od 8.00. do 12.00 ure.

* 1. **Počitniški dom »Na Skalci« v Bohinju**

V PD »Na Skalci« v Bohinju je možno koristiti le polpenzion. Otroci do 3 let letujejo brezplačno, za otroke od 3 do 12 let se obračuna otroški polpenzion. Pri določitvi starosti otrok se upošteva njihova starost na dan nastopa letovanja.

Sobe niso opremljene za kuhanje, prav tako ni možna uporaba kuhinje v pritličju za samostojno kuhanje obrokov!

* 1. **Terme Čatež**

Vključuje dnevno do 6 kopalnih kart, ki omogočajo 2 (dva) vstopa dnevno na poletno Termalno riviero ali 1 (en) vstop s 3(tremi) urami kopanja dnevno v zimski Termalni rivieri. Objektu pripada toliko kart dnevno, kolikor gostov dejansko prenočuje v objektu, vendar največ 6 (šest). Terme Čatež si pridružujejo pravico do spremembe režima vstopov za kopanje glede na smernice pristojnih inštitucij (NIJZ) za preprečevanje širjenja COVID-19.

* 1. **Počitniški dom Debeli rtič**

V bungalovih je na razpolago osnovno opremljena kuhinja, s posodo in priborom ter je omogočena priprava celotnih obrokov.

**S seboj je potrebno prinesite posteljnino (rjuhe in prevleke), brisače, kuhinjske krpe in čistila.**

**Zaradi pojava novega koronavirusa COVID-19, prosimo goste, da v času letovanja upoštevajo naslednje preventivne ukrepe:**

* **biti morajo zdravi, brez vidnih znakov okužbe ali bolezni dihal (npr. bolečine v žrelu ali prsih, kašljanje, izcedek iz nosu, težko dihanje), brez povišane telesne temperature,**
* **ob prihodu in odhodu si obvezno razkužijo roke,**
* **upoštevajo zadostno medsebojno varnostno razdaljo (1,5 do 2 m),**
* **torbe odlagajo samo v dodeljeni enoti,**
* **z rokami se ne dotikajo obraza, zlasti ne ust, nosu, oči,**
* **upoštevajo pravilno higieno kašlja (uporabljati papirnate robčke ali kihanje v zgornji del rokava),**
* **po stiku z nečisto površino, predmetom (kljuke, ograja..), si morajo umiti ali vsaj razkužiti roke, obvezno pa si morajo razkužiti roke pred vstopom v jedilnico in po odhodu iz jedilnice,**
* **med bivanjem naj se čim manj dotikajo različnih predmetov ali površin, samo toliko kot je nujno,**
* **v kolikor zbolijo v času bivanja, morajo o tem takoj obvestiti zaposlene in letovanje prekiniti (zapustiti bivalno enoto),**
* **poklicati izbranega osebnega ali dežurnega zdravnika za nadaljnja navodila,**
* **po zaključku bivanja v apartmajih je potrebno poleg čiščenja izvesti tudi razkuževanje razen v objektu PD »Na Skalci« v Bohinju in na »Debelem rtiču«.**

V skladu z določili Vlade RS vas obveščamo, da se bodo odprle nastanitvene kapacitete po Sloveniji. Uporabo počitniških enot omogočamo **pod pogojem testiranja, dokazila o prebolelosti ali dokazila o cepljenju,** o čemer boste podali izjavo, katero boste prejeli pri obvestilu, ko vam bo počitniška enota dodeljena.

**Po pojasnilih MGRT mora gost ob prijavi bivanja predložiti dokazilo o:**

1. **negativnem HAT ali PCR testom na COVID -19, ki na dan prijave gosta ni starejši od 48 ur ali**
2. **prebolelosti COVID-19, ki mora biti starejši od 10 dni vendar ne več kot 6 mesecev ali**
3. **cepljenju prosti COVID-19, pri čemer mora od cepljenja s cepivom Pfizer miniti najmanj sedem dni, pri AstraZeneci najmanj 21 dni, pri Johnson & Johnson ter ostalih cepivih pa najmanj 14 dni.**

**V primeru, če gost pogojev, ki bodo predpisani na dan prijave ne bo izpolnjeval oz. izpolnjevanja dokazal, nastanitveno enoto pa bo imel rezervirano, se njegove prijave ne bo izvedlo, plačilo stroška najema pa se izvede v višini 100% zneska najema.**

S spoštovanjem,

Pripravila:

Iris Uzar Matjaž Vede

višja svetovalka I v.d. generalnega direktorja

Poslano:

* naslovnikom,
* objava na intranetu in spletni strani Policije in MNZ.

Priloge:

* cenik letovanja za leto 2021,
* prijavnica za letovanje.